Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský   

2.  Zahraničná pracovná cesta:
Belgické kráľovstvo, 2.12. (00:01) – 31.12.2019 (23:59)
Zahraničná pracovná cesta prerušená v dňoch:   
 	  7.12.2019 – 8.12.2019
              		14.12.2019 – 15.12.2019
             		21.12.2019 – 29.12.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v decembri 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.
Podpora zapájania sa do medzinárodných projektov a pri ich implementácii
Dňa 17. decembra 2019 sa uskutočnilo siedme zasadnutie Tieňového výboru pre strategické konfigurácie programu Horizon Europe, do ktorého som bol oficiálne nominovaný zo strany MŠVVaŠ SR. Zasadnutia Tieňového výboru pre strategické konfigurácie programu Horizon Europe budú prebiehať každý mesiac až do začiatku spustenia programu Horizon Europe od roku 2021.
Európska komisia má záujem uplatniť nový strategický prístup v úzkej spolupráci s členskými štátmi a plánovať agendu v oblasti výskumu a inovácií na nadchádzajúce obdobie 10 - 15 rokov. Plánovanie strategického prístupu na nadchádzajúce dlhoročné obdobie bude hlavnou úlohou tejto formácie Tieňového výboru pre strategické konfigurácie programu Horizon Europe. Komisia upozornila, že delegáti majú prostredníctvom pripomienkovania Strategického plánu jedinečnú možnosť ovplyvňovať jednotlivé ciele II. klastra programu Horizon Europe a budúce misie a výskumno-inovačné partnerstvá. 
Členské štáty budú v dohľadnej dobe vyzvané, aby približne v marci / apríli 2020 vyjadrili prostredníctvom oficiálneho listu svoj záujem o účasť na kandidátoch na inštitucionálne partnerstvá (podľa čl. 185 a 187 ZFEÚ) v programe Horizon Europe. Viacero delegátov sa pri osobnej diskusii vyjadrilo, že bude v súčasnosti spúšťať detailné hodnotenie jednotlivých kandidátov na inštitucionálne partnerstvá, zisťovať záujem zo strany verejných a súkromných zainteresovaných strán o účasť na tomto type partnerstiev vrátane zosúladenia aktivít a cieľov kandidátskych inštitucionálnych partnerstiev s národnými prioritami.

Kandidáti na inštitucionálne partnerstvá:

•	kandidáti na partnerstvá podľa článku 185 ZFEÚ budú podliehať štandardnému legislatívnemu procesu, čo znamená, že o nich bude diskutovať Rada aj Európsky parlament; 
•	kandidáti na partnerstvá podľa článku 187 ZFEÚ (tzv. JTIs) budú podliehať výhradne examinácii v Rade.
Ďalším dôležitým bodom je príprava novej paradigmy a priorít nadchádzajúceho Európskeho výskumného priestoru (ERA) na obdobie 2020-2030. Pre tieto účely bola zriadená Ad-hoc Pracovná skupina zložená z delegátov ERAC, ktorej som súčasťou. Pracovná skupiny pripravila tri typy dokumentov (Deliverable A, Deliverable B a Final Report) s tým, aby boli tieto dokumenty oficiálne prijaté na plenárnom zasadnutí ERAC, ktoré sa uskutočnilo 17. decembra 2019 v Bruseli. Na základe týchto dokumentov následne Komisia pripraví svoje oznámenie, z ktorého vzídu potenciálne legislatívne alebo nelegislatívne akty a opatrenia. Téma ERA bude taktiež ústrednou témou nasledujúcich predsedníctiev v Rade EÚ v oblasti výskum a inovácie. 
Dňa 4. decembra 2019 sa uskutočnilo tradičné zasadnutie pracovníkov styčných kancelárií pre výskum a inovácie z krajín V4 (CZELO, PolSCA a NRDIO). Témou zasadnutia bola diskusia k organizácii spoločného V4 tréningu pre projektových manažérov pre projekty Horizont 2020, ktorý sa uskutočnil v termíne od 18. do 20. novembra 2019 v Bruseli. Ďalším bodom diskusie bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020 (odhadovaný termín je jún 2020), kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).
V spoločných priestoroch kancelárie SLORD sa v termíne od 10. do 11. decembra 2019 uskutočnilo zasadnutie projektového konzorcia projektu SHAR-Q v programe Horizont 2020, ktorého súčasťou je aj slovenská spoločnosť Bavenir. 

IGLO CORE

Dňa 3. decembra 2019 sa uskutočnilo tradičné zasadnutie vedúcich styčných kancelárií pre výskum a inovácie (IGLO CORE), ktorého hlavným bodom bola diskusia zo zástupcami Generálneho riaditeľstva pre výskum a inovácie (DG RTD) Európskej komisie na tému nového ERA. 

Ďalšie zasadnutie sa uskutoční 7. januára 2020 v Bruseli. 

Prezentácia a popularizácia slovenského výskumu a inovácií 

Styčná kancelária SR pre výskum a vývoj v Bruseli (SLORD) pripravila organizáciu neformálnej diskusie Ing. Mikulášom Černotom, PhD. na tému Klimatické zmeny: "Socio-ekologické vzťahy v čase globálnych zmien". Podujatie sa uskutočnilo 9. decembra 2019 v priestoroch Kancelárie Bratislavského samosprávneho kraja v Bruseli. Ing. Mikuláš Černota, PhD predstaví poznatky z vlastnej skúsenosti so zameraním na kritické vyhodnotenie dôsledkov klimatických zmien na prírodné zdroje, ale aj možnosti ako udržiavať rovnováhu medzi snahou o zachovanie zdrojov a ich komerčným využívaním na základe prezentácie nie len negatívnych, ale aj pozitívnych aspektov zvyšujúceho sa CO2 v atmosfére. 

Prevádzkovanie informačného portálu
Počas decembra 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.600 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 
4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

	Konferencie, semináre, podujatia

				December 2019		
Dátum	Čas	Miesto	Účastník (SLORD)	Účastníci	Podujatie	
2.12.2019	13:00-17:00	Budova Berlaymont 
	Andrej Kurucz	Zástupcovia SPEG 	Zasadnutie SPEG
	
3.12.2019	15:00-16:30	Misia Japonska pri EÚ	Andrej Kurucz	Zástupcovia IGLO, ČŠ, AK, EP, EK
	RIKEN Europe Office Anniversary
	
5.12.2019	13:30-17:30	BIP Royale 	Andrej Kurucz	Zástupcovia IGLO, ČŠ, AK, EP, EK
	Guild Forum on European Universities: Towards a new vision	
9.12.2019	17:00-21:00	Kancelária BSK v Bruseli	Andrej Kurucz, TR, MR	Zástupcovia IGLO, ČŠ, EK, EP	Organizácia podujatia Science Evening	
10. a 11.12.2019	09:00-17:30	SLORD	Andrej Kurucz, TR, MR	Zástupcovia projektového konzorcia projektu H2020
SHAR-Q	Organizácia zasadnutia projektového konzorcia
SHAR-Q 	
12.12.2019	17:30-20:00	TownHall Europe	Andrej Kurucz	Zástupcovia IGLO a EK	EuroTech Universities High Level Event 2019	
17.12.2019	10:00-18:30	Albert Borschette	Andrej Kurucz
	Zástupcovia Tieňového výboru pre strategické konfigurácie Horizon Europe	Zasadnutie Tieňového výboru pre strategické
konfigurácie Horizon Europe	
18.12.2019	10:00-18:30	DG RTD	Andrej Kurucz	Nominovaní zástupcovia ČŠ a AK do Transformačného fóra pre partnerstvá v programe Horizon Europe	Zasadnutie Transformačného fóra pre 
partnerstvá v programe Horizon Europe	

Stretnutia a rokovania
				December 2019		
Dátum	Čas	Miesto	Účastník (SLORD)	Účastníci	Téma stretnutia	
3.12.2019	09:30-11:30	Neth-ER	Andrej Kurucz	Zástupcovia IGLO CORE	Zasadnutie IGLO CORE	
3.12.2010	12:00-13:30	SLORD	Andrej Kurucz	Katarina Sereti (EIT)	Príprava Awareness Day EIT v Bratislave v 
roku 2020	
4.12.2019	15:00-17:30	SZ HU pri EÚ
	Andrej Kurucz, TR, MR	Zástupcovia styčných kancelárií V4 	Zasadnutie V4 Breakfast: V4 tréning (výstupy);
návšteva predsedov akadémií vied 
V4 v Bruseli	
6.12.2019	14:00-15:30	SLORD	Andrej Kurucz	Ewa Kaczynska-Lange 	Spolupráca medzi PL-SK zástupcami v oblasti
výskumu a inovácií	
9.12.2019	12:30-13:30	Rada EÚ	Andrej Kurucz	Tomáš Kobela (SZ SR pri EÚ v Bruseli)	Synergie medzi HEU a EŠIF:
Európske partnerstvá; Seal of Excellence a 
transfer 5%	
10.12.2019	10:00-11:30	SLORD	Andrej Kurucz 	Dominika Forgáčová (vedúca Kancelárie BSK v Bruseli) 	Príprava Strategického plánu programu Horizon 
Europe; inovačné centrum; spolupráca v 
oblasti VaVaI; výmena informácií
	
11.12.2019	09:30-11:30	SLORD	Andrej Kurucz, TR, MR	Zástupcovia projektu SK4ERA	Pracovné stretnutie k riadeniu a 
administratíve projektu SK4ERA	
11.12.2019	13:30-15:00	SLORD	Andrej Kurucz	Ivana Hocková (FCH JU) 	Proces Strategického plánu programu 
Horizon Europe; výzva FCH JU v roku 2020;
aktívne zapojenie SK subjektov do 
nástupcu  partnerstva FCH JU	
12.12.2019	13:30-15:00	SWERI/Vinnova	Andrej Kurucz	Zástupcovia IGLO sekretariátu
 	Agenda IGLO sekretariátu na rok 2020
	
13.12.2019	13:30-15:00	SLORD	Andrej Kurucz	Maroš Halama (TU KE)
 	Zapojenie TU KE v partnerstvách programu
Horizont 2020 a transformačný proces na 
program Horizon Europe
	
16.12.2019	10:00-11:30	SLORD	Andrej Kurucz	Marek Čanecký (SZ SR pri EÚ v Bruseli)
	Európske partnerstvá v programe Horizon 
Europe (digitálna oblasť)

5.  Odporúčané závery:

Strategické plánovanie:

Európska komisia pripravuje v úzkej spolupráci s členskými štátmi EÚ implementáciu nadchádzajúceho rámcového programu Horizon Europe, najambicióznejšieho programu EÚ v oblasti výskumu a inovácií (2021 - 2027) s navrhovaným rozpočtom 100 miliárd EUR. Komisia v rámci tohto procesu 28. júna 2019 spustila verejnú (online) konzultáciu, ktorá pomôže formovať európske investície do výskumu a inovácií v nasledujúcich rokoch.

Online konzultácia bude zbierať vstupy od zainteresovaných strán z celého sveta. Prijaté vstupy budú zohľadnené pri príprave „Strategického plánovania“ programu Horizon Europe. Tieto vstupy sa odzrkadlia v usmerneniach jednotlivých pracovných programov, výzvach na predkladanie návrhov, misiách a partnerstvách počas fungovania prvých štyroch rokov programu Horizon Europe (2021-2024).

Je dôležité, aby sa do procesu konzultácie zapojil čo najväčší počet zainteresovaných strán, aby boli v nadchádzajúcom programe Horizon Europe zohľadnené aj záujmy a priority jednotlivých výskumno-inovačných subjektov zo Slovenska!

Viac informácií nájdete na webovej stránke Styčnej kancelárie SR pre výskum a vývoj v Bruseli (SLORD, CTVI SR): https://slord.sk/sk/odporucame/spustenie-verejnej-konzultacie-vyjadrite-svoj-nazor-na-vyskumno-inovacne-priority-nadchadzajuceho-ramcoveho-programu-horizon-europe.html?page_id=3978

V kontexte Strategického plánovania Komisia niekoľkokrát počas zasadnutia uviedla svoje odporúčania týkajúce sa budúcich nominácií (národných delegátov, NCP a národných expertov) do jednotlivých programových výborov pre program Horizon Europe - úlohu národných delegátov by v kontexte zabezpečenia strategickej koordinácie, konzistentnosti s národnými prioritami, implementácie a zabezpečenia dostatočného financovania mali podľa Komisie ideálne vykonávať zástupcovia z relevantných ministerstiev, ktorí majú schopnosť aktívne ovplyvňovať tvorbu politík, dohliadať na implementáciu a zabezpečiť financovanie pre výskumno-inovačné aktivity (pozn.: z pohľadu nastavenia a skvalitnenia budúceho procesu zapájania SK subjektov do programu Horizon Europe a v najmä v kontexte procesu identifikácie a následnej nominácie zástupcov do programových výborov je potrebné sa týmto návrhom Komisie zaoberať). 

Revízia Všeobecného nariadenia o skupinových výnimkách (GBER):
Všeobecné nariadenie o skupinových výnimkách (ďalej len „GBER“) umožňuje členským štátom vykonávať širokú škálu opatrení verejnej podpory bez predchádzajúceho oznámenia Komisii v oblastiach, ako je výskum, vývoj a inovácie, ochrana životného prostredia alebo podpora MSP. To znižuje administratívnu záťaž pre verejné orgány a urýchľuje poskytovanie verejnej podpory vrátane podpory poskytnutej zo štrukturálnych fondov EÚ.
S cieľom zabezpečiť, aby sa vnútroštátne fondy a fondy EÚ mohli bez problémov kombinovať v rámci nadchádzajúceho viacročného finančného rámca (2021-2027) bez toho, aby sa narušila hospodárska súťaž na vnútornom trhu, sa Komisia prostredníctvom súčasnej cielenej revízie GBER snaží (i) zlepšiť súlad medzi pravidlami financovania EÚ a pravidlami štátnej pomoci a (ii) zefektívniť kontrolu štátnej pomoci nad vnútroštátnymi fondmi vrátane fondov spoločného hospodárenia EÚ v kombinácii s programami EÚ riadenými centrálne Komisiou.

Odporúčanie: explicitnosť a uvádzať návrhy opatrení, ktoré umožnia široké využívanie EŠIF pri (i) zapájaní do všetkých typov a kategórií spolufinancovaných schém a iniciatív (napr. výskumno-inovačné partnerstvá, kde sa vyžaduje spolufinancovanie zo strany zúčastnených subjektov) vrátane (ii) podpory držiteľov ocenenia Seal of Excellence (EIC, MSCA) a (iii) „Widening“ opatrení (napr. schéma Teaming) v programe Horizon Europe. Spätná väzba sa uvádza v elektronickom formáte, najlepšie v angličtine, francúzštine alebo nemčine.

Transformačný proces:

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 31.12.2019

Správu schválil:  prof. RNDr. Ján TURŇA, CSc., generálny riaditeľ